ai4bharat/Pralekha huggingface dataset:
কয়লামন্ত্রক
কয়লা খনি নিলাম : অফলাইন/হাতেনাতে পাওয়া দরপত্রের রিসিট
নয়াদিল্লি, ২৯ সেপ্টেম্বর, ২০২০
কয়লা মন্ত্রক ২০১৫’র সিএম  আইনের আওতায় একাদশ অকশন ট্র্যাঞ্চ এবং ১৯৫৭’র এমএমডিআর আইনের প্রথম ট্রাঞ্চ অকশনের আওতায় গত ১৮ই জুন ৩৮টি কয়লা ব্লকের নিলাম প্রক্রিয়ার কথা ঘোষণা করে। এই কয়লা খনিগুলি নিলামের জন্য দরপত্র জমা দেওয়ার শেষ দিন ছিল ২৯শে সেপ্টেম্বর বেলা ২টো পর্যন্ত। ২৩টি কয়লা খনি/ব্লকের ক্ষেত্রে ৪৬টি সংস্থার কাছ থেকে মোট ৮২টি দরপত্র অফলাইন/হাতেনাতে উপযুক্ত কর্তৃপক্ষের কার্যালয়ে জমা পড়েছে। এছাড়াও, আরও ২০টি কয়লা খনি বা ব্লকের জন্য দুই বা তার বেশি দরপত্র কর্তৃপক্ষের কাছে জমা করা হয়েছে।
CG/BD/SB
(Visitor Counter : 99
খনিমন্ত্রক
কোভিড-১৯-এর লড়াইয়ে কয়লা ও খনি মন্ত্রক, রাষ্ট্রায়ত্ত সংস্থাগুলি সম্ভাব্য সব সাহায্য করছে : শ্রী প্রহ্লাদ যোশী
নতুন দিল্লি, ২০ এপ্রিল, ২০২০
ওড়িশায় আরও দুটি কোভিড-১৯ হাসপাতাল চালু করা হয়েছে। ওডিশার মুখ্যমন্ত্রী শ্রী নবীন পট্টনায়েক, কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান এবং কেন্দ্রীয় কয়লা ও খনি মন্ত্রী শ্রী প্রহ্লাদ যোশী ভিডিও কনফারেন্সের মাধ্যমে এই দুটি হাসপাতালের উদ্বোধন করেন। ন্যাশনাল অ্যালুমিনিয়াম সংস্থা  এবং কোল ইন্ডিয়ার সহযোগী সংস্থা মহানাদী কয়লাক্ষেত্র লিমিটেড  এই হাসপাতালের প্রয়োজনীয় অর্থ দিয়ে সাহায্য করেছে। ওডিশা সরকার এই হাসপাতালগুলি পরিচালনা করবে এবং রাজ্যের অন্যান্য হাসপাতাল তাতে সাহায্য করবে।
কেন্দ্রীয় মন্ত্রী শ্রী প্রহ্লাদ যোশী বলেছেন যে, কয়লা খনি মন্ত্রকের আওতাধীন বড় বড় রাষ্ট্রায়ত্ত সংস্থা গুলি কোভিড -১৯-এর বিরুদ্ধে লড়াইয়ে যে ভাবে অংশ নিয়েছে তা গর্বের। তিনি বলেছেন, কোভিড -১৯ রোগের চিকিৎসা করা এই হাসপাতালগুলি ওড়িশার মানুষের অত্যন্ত উপকারী আসবে। নালকো ওড়িশা রাজ্যের নবরঙ্গপুর জেলায় প্রতিষ্ঠিত একটি হাসপাতালের আর্থিক সহায়তা প্রদান করেছে। এটি ২০০ শয্যাবিশিষ্ট একটি হাসপাতাল। এমসিএল অঙ্গুল জেলার তালচেরে প্রতিষ্ঠিত হাসপাতালের আর্থিক সহায়তা প্রদান করেছে। এটি দেড়শো শয্যাবিশিষ্ট একটি হাসপাতাল।
কেন্দ্রীয় সরকার এখন রাজ্যগুলিকে 'জেলা খনিজ তহবিলে'এর ৩০% পর্যন্ত অর্থ কোভিড-১৯-এর বিরুদ্ধে লড়াইয়ে ব্যবহার করার অনুমতি দিয়েছে। এই সিদ্ধান্তের ফলে খনিজ সম্পদে সমৃদ্ধ ওড়িশার মতো রাজ্যগুলি উপকৃত হবে বলে মন্তব্য করেছেন কেন্দ্রীয় কয়লা ও খনমন্ত্রী।
এছাড়াও নালকো কর্মীরা মুখ্যমন্ত্রী তহবিলে এক দিনের বেতন হিসেব আড়াই কোটি টাকা দান করেছে। এমসিএল ভুবনেশ্বরে রাজ্য সরকার পরিচালিত ৫০০ শয্যা বিশিষ্ট কোভিড-১৯ হাসপাতালেও আর্থিক সাহায্য করেছে। এমসিএল ওড়িশার ঝারসুগুদা জেলায় একটি ৫০ শয্যাবিশিষ্ট আইসোলেশন কেন্দ্রও চালু করেছে।
কয়লা ও খনি মন্ত্রকের আওতাধীন নালকো কেন্দ্রীয় রাষ্ট্রায়ত্ত সংস্থা হিসেবে কাজ করে। এমসিএল হ'ল কোল ইন্ডিয়া লিমিটেডের  একটি সহায়ক সংস্থা, যা কেন্দ্রীয় কয়লা বিভাগের অধীনে কাজ করে।
(CG/SS
প্রতিরক্ষামন্ত্রক
সমুদ্রে আটকে থাকা মৎস্যজীবীদের সাহায্যে এগিয়ে এল ভারতীয় নৌ বাহিনীর রণতরী
নয়াদিল্লি, ০২ এপ্রিল, ২০২০
দক্ষিন নৌ কম্যান্ডের নজরদারি জাহাজ আই এন এস নিরীক্ষক কোচির অদূরে আটকে থাকা তামিলনাড়ুর দশ জন মৎস্যজীবীকে গত ১ এপ্রিল উদ্ধার করেছে। মৎস্যজীবীরা সেন্ট নিকোলাস নামের একটি নৌকায় আটকে ছিল। কেরালা তট ধরে নজরদারি চালানর সময় নৌবাহিনীর সদস্যরা তাদের দেখতে পান।
১০ জন মৎস্যজীবী সমেত আটকে পরা নৌকাটিতে পর্যাপ্ত পরিমানে জ্বালানি, জল ও অন্যান্য প্রয়োজনীয় সামগ্রী কিছুই ছিলনা। তাদের গন্তব্য ছিল তামিলনাড়ুর কোলাচেল বন্দর। আই এন এস নিরীক্ষক মাছ ধরার নৌকাটিতে তিনশো লিটার জ্বালানি, জল ও অন্যান্য সামগ্রী দেয় যাতে তারা তাদের নির্দিষ্ট বন্দরে পৌঁছতে পারে। কোভিড-১৯ এর পরিপ্রেক্ষিতে দেশ ব্যাপী জারি করা স্বাস্থ্য বিধি অনুসরণ করে গোটা প্রক্রিয়াটাই সম্পন্ন হয় ক্রেন এর মাধ্যমে।
আরব সাগরে মাছ ধরার লক্ষে মৎস্যজীবীদের নৌকাটি গত ১২ মার্চ কোচি বন্দর থেকে রওনা দেয়।
CG/SDG
(Visitor Counter : 69
প্রধানমন্ত্রীরদপ্তর
ভারত – নেদারল্যান্ডস ভার্চুয়াল শীর্ষ সম্মেলনে প্রধানমন্ত্রীর ভাষণের বঙ্গানুবাদ
নতুন দিল্লি, ৯ই এপ্রিল, ২০২১
সুধী,
আপনার বক্তব্যের জন্য অভিনন্দন ও ধন্যবাদ।
আপনার নেতৃত্বে পর পর চার বার আপনার দল জয়লাভ করেছে। জয়লাভের পরে পরেই আমি ট্যুইটারে আপনাকে অভিনন্দন জানিয়েছিলাম। আর আজ ভার্চুয়ালী আপনার সঙ্গে সাক্ষাৎ হল। এই সুযোগে আরো একবার আপনাকে অভিনন্দন জানাই ও আপনার সাফল্য কামনা করি।
সুধী,
গণতন্ত্র এবং আইনের শাসনের উপর ভিত্তি করে আমাদের সম্পর্ক গড়ে উঠেছে। জলবায়ু পরিবর্তন, সন্ত্রাসবাদ মোকাবিলা, মহামারির মতো আন্তর্জাতিক চ্যালেঞ্জগুলির বিষয়ে আমাদের দৃষ্টিভঙ্গি একই। ভারত মহাসাগরীয় অঞ্চলে স্থিতিস্থাপক সরবরাহ শৃঙ্খল এবং আন্তর্জাতিক ডিজিটাল প্রশাসনের বিষয়ে আমাদের ভাবনা একই। আজ জলের বিষয়ে আমাদের কৌশলগত অংশীদারিত্বে এই সম্পর্ককে আমরা নতুন মাত্রা দিতে চলেছি। আমাদের দৃঢ় অর্থনৈতিক সহযোগিতায় আরো গতি আনতে বিনিয়োগে উৎসাহ দেবার জন্য দ্রুত একটি ব্য়বস্থাপনা গড়ে তোলা হবে। আমাদের মতো সমমনা দেশগুলির জন্য কোভিড পরবর্তী সময়ে আরো নতুন নতুন সুযোগ তৈরি হবে বলে আমি আশাবাদী। যার মধ্য দিয়ে আমরা পারস্পরিক সহযোগিতাকে বৃদ্ধি করতে পারি।
সুধী,
নেদারল্যান্ডসের মহামহিম রাজা ও রাণীর ২০১৯এ ভারত সফর ভারত – নেদারল্যান্ডসের সম্পর্ককে আরো শক্তিশালী করেছে। আমি বিশ্বাস করি আমাদের আজকের ভার্চুয়াল শীর্ষ সম্মেলন এই সম্পর্ককে আরো এগিয়ে নিয়ে যাবে।
সুধী,
আপনি ভারতীয় বংশদ্ভুতদের কথা উল্লেখ করেছেন, এটি সত্যি যে ইউরোপে সব থেকে বেশি ভারতীয় বংশদ্ভুত নেদারল্যান্ডসে থাকেন। কিন্তু করোনার সময়কালে ভারতীয় বংশদ্ভুতদের প্রতি আপনি যেভাবে খোঁজখবর রেখেছেন, তার জন্য আমার আন্তরিক কৃতজ্ঞতা জানাই। সিওপি – ২৬ এবং ইউরোপীয় ইউনিয়নের সঙ্গে ভারত – ইইউ শীর্ষ সম্মেলনে বিভিন্ন বিষয় নিয়ে আমরা আলোচনা করার সুযোগ পাবো।
CG/CB/SFS
(
প্রতিরক্ষামন্ত্রক
ঘূর্ণিঝড় তাউতে-র মোকাবিলায় বিশেষ অভিযানের জন্য প্রতিরক্ষামন্ত্রী শ্রী রাজনাথ সিং তিন বাহিনী ও ভারতীয় উপকূলরক্ষী বাহিনীর প্রশংসা করেছেন
নতুন দিল্লি, ২০ মে, ২০২১
প্রতিরক্ষামন্ত্রী শ্রী রাজনাথ সিং ঘূর্ণিঝড় তাউতে-র কারণে ক্ষতিগ্রস্ত অঞ্চলগুলিতে অনুসন্ধান চালানো এবং উদ্ধার কাজের জন্য সশস্ত্র বাহিনী ও ভারতীয় উপকূলরক্ষী বাহিনীর প্রচেষ্টার প্রশংসা করেছেন। শ্রী সিং সমুদ্রে আটকে থাকা মানুষের জীবন বাঁচানোর জন্য ভারতীয় নৌবাহিনী এবং ভারতীয় উপকূলরক্ষী বাহিনীর প্রশংসা করেন। এর পাশাপাশি, ঘূর্ণিঝড়ে বিধ্বস্ত অঞ্চলগুলিতে গিয়ে উদ্ধার কাজ পরিচালনার জন্য ভারতীয় সেনাবাহিনী এবং জাতীয় দুর্যোগ মোকাবিলা বাহিনীর প্রশংসা করেন। প্রত্যন্ত অঞ্চলে এই দুই বাহিনীকে পৌঁছে দেওয়ার জন্য প্রতিরক্ষামন্ত্রী ভারতীয় বিমানবাহিনীর প্রশংসা করেন। এক টুইট বার্তায় প্রতিরক্ষা মন্ত্রী বলেন," উত্তাল সমুদ্র এবং প্রবল ঘূর্ণিঝড়ের চ্যালেঞ্জ কে উপেক্ষা করে ভারতীয় উপকূলরক্ষী বাহিনী ও নৌ বাহিনী ক্ষতিগ্রস্তদের সহায়তা করেছিল।"
শ্রী রাজনাথ সিং নৌবাহিনীর প্রধান অ্যাডমিরাল করম্বীর সিং, সেনাবাহিনীর প্রধান জেনারেল এম এম নারাভানে, বিমান বাহিনীর প্রধান এয়ার চিফ মার্শাল আরকেএস ভাদৌরিয়া এবং ভারতীয় উপকূল রক্ষী বাহিনীর মহাপরিচালক শ্রী কে নটরাজনের সাথে অবিচ্ছিন্নভাবে যোগাযোগ রেখে চলেছেন।
উল্লেখ করা যেতে পারে যে, ২০২১-এর ১ মে প্রতিরক্ষামন্ত্রী এক পর্যালোচনায় সভায় ওই ঘূর্ণিঝড় মোকাবিলার জন্য সশস্ত্রবাহিনীকে সতর্ক করে দিয়েছিলেন। সেইসঙ্গে, স্থানীয় প্রশাসনকে সহায়তা করতে নির্দেশ দিয়েছিলেন।
গত কয়েকদিন ধরে ভারতের নৌ বাহিনী এবং উপকূলরক্ষী বাহিনী অভিযান চালিয়ে মুম্বাই উপকূলের চারটি বার্জ থেকে ৬০০ জনেরও বেশি ব্যক্তিকে উদ্ধার করেছে।
বর্তমানে জাহাজ এবং বিমানের সাহায্যে পি-৩০৫ বার্জ থেকে সমুদ্রে ডুবে যাওয়া ৩৮ জন নিখোঁজ ব্যক্তির সন্ধানে তল্লাশি চালাচ্ছে। সমুদ্রের তেল তোলার এই বার্জটি ১৭ মে প্রবল ঘূর্ণিঝড়ে ডুবে যায়। এই বার্জ থেকে সমুদ্রে ডুবে যাওয়া ১৮৬ জনকে উদ্ধার করা সম্ভব হয়েছে।
অন্যদিকে গুজরাট উপকূলে আইএনএস তালওয়ার, সাপোর্ট স্টেশন- থ্রি এবং ড্রিল শিপ সাগর ভূষণকে নিরাপদে মুম্বাইয়ে ফিরিয়ে দেওয়া হচ্ছে। নৌবাহিনী হেলিকপ্টার এর সাহায্যে এই জাহাজ গুলির ৩০০জন কর্মীকে খাবার ও জল সরবরাহ করা হয়েছে।
CG/ SB
(Visitor Counter : 151
প্রধানমন্ত্রীরদপ্তর
১৫-১৮ বছর বয়সী ২ কোটি কিশোর-কিশোরী টিকা পাওয়ায় প্রধানমন্ত্রীর অভিনন্দন জানিয়েছেন
নতুনদিল্লি, ৮ই জানুয়ারি, ২০২২
প্রধানমন্ত্রী শ্রী নরেন্দ্র মোদী টিকাকরণ অভিযানকে সফল করে তোলার জন্য সকলের উদ্দেশে আহ্বান জানিয়েছেন। তিনি প্রত্যেককে কোভিড বিধি মেনে চলারও পরামর্শ দেন।
কেন্দ্রীয় স্বাস্থ্যমন্ত্রী ডাঃ মনসুখ মান্ডভিয়ার একটি ট্যুইটকে উদ্ধৃত করে শ্রী মোদী বলেছেন, “ দুর্দান্ত!! আমার কিশোর-কিশোরী বন্ধুরা দারুণ কাজ করেছেন।
আসুন আমরা এইভাবেই টিকা নিয়ে যাই।
আমি প্রত্যেককে কোভিড বিধি মেনে চলার অনুরোধ জানাই। যারা টিকা নেননি তাঁরা সকলে টিকা নিন।“
(CG/CB/
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০৭ কোটি ৮১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১২ কোটি ৩৭ লক্ষেরও বেশি টিকার ডোজ রয়েছে
নয়াদিল্লি, ২৭ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০৭ কোটি ৮১ লক্ষ ৯৬ হাজার ৮৬৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১২ কোটি ৩৭ লক্ষ ৬৪ হাজার ২৯টি ডোজ হাতে রয়েছে।
CG/BD/SB
(Visitor Counter : 97
প্রধানমন্ত্রীরদপ্তর
প্রধানমন্ত্রী ন্যাশনাল গ্রিডের সঙ্গে বিহারে সংযোগকারী বারাউনি – গুয়াহাটি পাইপ লাইনের বিহার অংশের কাজ শেষ হওয়ায় প্রশংসা করেছেন
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রধানমন্ত্রী উর্জা গঙ্গা প্রকল্পের অধীন ন্যাশনাল গ্যাস গ্রিডের সঙ্গে বিহারের সংযোগকারী বারাউনি – গুয়াহাটি পাইপ লাইনের বিহার অংশের কাজ শেষ হওয়ায় প্রশংসা করেছেন।
পেট্রোলিয়াম ও প্রাকৃতিক গ্যাস মন্ত্রকের একটি ট্যুইটের প্রত্যুত্তরে প্রধানমন্ত্রী বলেছেন, “এটি বিহারের অগ্রগতিতে একটি বড় সংযোজন”।
PG/MP/SB
(
সামাজিকন্যায়ওক্ষমতায়নমন্ত্রক
দেশে সমাজ কল্যাণমূলক প্রকল্প
নয়াদিল্লি, ১১ জুলাই, ২০১৯
সামাজিক ন্যায় এবং স্বশক্তিকরণ মন্ত্রক মহিলা সহ সামাজে দূর্বল শ্রেণীর জন্য একাধিক প্রকল্প চালু করেছে। মন্ত্রকের প্রশাসনিক নিয়ন্ত্রণাধীন তিনটি কর্পোরেশনের মধ্যে- মহিলা কিষাণ যোজনা, মহিলা সমৃদ্ধি যোজনা এবং নতুন স্বর্ণিমা যোজনা এবং মহিলা অধিকারিতা যোজনা রয়েছে। বরিষ্ঠ নাগরিকদের গৃহ প্রকল্পের অর্ন্তগত পঞ্চাশোর্ধ বরিষ্ঠ মহিলা নাগরিকদের প্রকল্পও রয়েছে।
সামাজিক ন্যায় এবং স্বশক্তিকরণ মন্ত্রক সারা দেশ জুড়ে ৩২টি সমাজ কল্যাণমূলক প্রকল্প চালু করেছে।
এরমধ্যে তপশীলি জাতিদের জন্য ১৯টি, অনগ্রসর জাতিদের জন্য ৯টি, প্রবীণ নাগরিক এবং মাদক প্রতিরোধক দুটি ও বিশেষভাবে সক্ষম ব্যক্তিদের জন্য দুটি প্রকল্প রয়েছে।
তপশীলি জাতিদের জন্য প্রকল্প- ১)প্রি ম্যাট্রিক স্কলারশিপ ফর এসসি,
২) পোস্ট ম্যাট্রিক স্কলারশিপ ফর এসসি, ৩) ফ্রি কোচিং ফর এসসি অ্যান্ড আদার ব্যকওয়ার্ড ক্লাসেস, ৪) প্রধানমন্ত্রী আদর্শ গ্রাম যোজনা, ৫) স্রেন্থদেনিং অফ মেশিনারি ফর এনফোর্সমেন্ট অফ প্রোটেকশন অফ সিভিল রাইট অ্যাক্ট ১৯৫৫ অ্যান্ড প্রিভেনশন অফ অ্যাট্রোসিটিজ অ্যাক্ট, ১৯৮৯, ৬) বাবু জগজীবন রাও ছাত্রাবাস যোজনা ফর বয়েজ, ৭) বাবু জগজীবন রাও ছাত্রাবাস যোজনা ফর গার্লস, ৮) অ্যাসিসটেন্স টু ভলান্টারি অর্গানাইজেশনস, ফর এসসি, ৯) প্রি-ম্যাট্রিক স্কলারশিপ ফর দি চিলড্রেন অফ দোজ এনগেজ ইন আনক্লিন অকুপেশেন, ১০) স্পেশাল সেন্টার অ্যাসিসটেন্ট ফর সিডিউটল কাস্ট সাব প্ল্যান, ১১) ন্যাশনাল ফেলোশিপ ফর এসসি, ১২) সেল্ফ এমপ্লয়মেন্ট স্কিম অফ লিবারেশন অ্যান্ড রিহ্যাবিলিটেশন অফ স্ক্যাভেঞ্জার্স, ১৩) ন্যাশনাল অভারসিস স্কলারশিপ ফর এসসি, ১৪) টপ ক্লাস এডুকেশন ফর এসসি, ১৫) অ্যাসিসট্যান্স টু সিডিউল ক্লাস ডেভেলপমেন্ট কর্পোরেশনস, ১৬) ন্যাশনাল সিডিউল ক্লাস ফিনান্স অ্যান্ড ডেভেলপমেন্ট কর্পোরেশন, ১৭) ন্যাশনাল সাফাই কর্মচারি ফিনান্স অ্যান্ড ডেভেলপমেন্ট কর্পোরেশন, ১৮) ভেঞ্চার ক্যাপিটাল ফান্ড ফর এসসিস, ১৯) ক্রেডিট ইনহ্যান্সমেন্ট গ্যারান্টি স্কিম ফর এসসি।
অনগ্রসর শ্রেণীদের জন্য প্রকল্প- ২০) প্রি ম্যাট্রিক স্কলারশিপ ফর ওবিসি স্টুডেন্ট, ২১) পোস্ট ম্যাট্রিক স্কলারশিপ ফর ওবিসি স্টুডেন্ট, ২২) কনস্ট্রাকশন অফ হোস্টেল ফর ওবিসি বয়েজ অ্যান্ড গার্লস, ২৩) ডঃ আম্বেদকর স্কিম অফ ইন্টারেস্ট সাবসিডি অন এডুকেশনাল লোন ফর ওভারসিজ স্টাডিজ ফর ওবিসি/ইবিসি, ২৪) অ্যাসিসিট্যান্স ফর স্কিল ডেভেলপমেন্ট অফ ওবিসি/ইবিসি/ডিএনটি, ২৫) ন্যাশনাল ফেলোশিপ ফর ওবিসি, ২৬) ডঃ আম্বেদকর পোস্ট ম্যাট্রিক স্কলারশিপ ফর ইবিসি স্টুডেন্ট, ২৭) স্কিম ফর ডেভেলপমেন্ট অফ ডিনোটিফায়েড নোম্যাডিক অ্যান্ড সেমি নোম্যাডিক ট্রাইবস, ২৮) ন্যাশনাল ব্যাকওয়ার্ড ক্লাসেস ডেভোলপমেন্ট কর্পোরেশন,
প্রবীণ নাগরিক এবং মাদক প্রতিরোধক প্রকল্প- ২৯)রাষ্ট্রীয় বয়শ্রী যোজনা, ৩০) স্কিম ফর প্রিভেনশন ফর অ্যালকহলিজম অ্যান্ড সাবস্ট্যান্স  অ্যাবিউজ।
বিশেষভাবে সক্ষম ব্যক্তিদের জন্য প্রকল্প- ৩১) অ্যাসিসট্যান্স টু ডিজেবল পার্সন ফর পারজেস/ফিটিং অফ এডস অ্যান্ড অ্যাপ্লায়েন্সস স্কিম, ৩২) স্কলারশিপ ফর স্টুডেন্টস ডিজেবিলিট।
রাজ্যসভায় গতকাল এক প্রশ্নের লিখিত জবাবে এই তথ্য জানান, সামাজিক ন্যায় এবং স্বশক্তিকরণ মন্ত্রকের শ্রী রতনলাল কাটারিয়া।
CG/SS/NS
(Visitor Counter : 192
অর্থমন্ত্রক
ডাঃ ভগবত কিষাণরাও করদ অর্থ মন্ত্রকের প্রতিমন্ত্রী হিসেবে দায়িত্বভার গ্রহণ করেছেন
নয়াদিল্লী, ৮ জুলাই, ২০২১
ডাঃ ভগবত কিষাণরাও করদ আজ অর্থ মন্ত্রকের প্রতিমন্ত্রী হিসেবে দায়িত্বভার গ্রহণ করেছেন।
রাজ্যসভায় প্রথমবারের জন্য সাংসদ হয়েছেন ডাঃ করদ। তিনি ঔরঙ্গাবাদ পুরনিগমের মহানাগরিক হিসেবে দায়িত্বভার সামলেছেন। এমনকি মারাঠওয়াদা আইনী উন্নয়ন নিগমের চেয়ারম্যান হিসেবেও দায়িত্ব পালন করেছেন। ৬৪ বছর বয়সী ডাঃ করদ পেশায় একজন চিকিৎসক।
এমবিবিএস ডিগ্রী ছাড়াও ডাঃ করদ জেনারেল সার্জারিতে এমএস, পেডিয়াট্রিক সার্জারিতে এমসিএইচ এবং ডঃ বাবাসাহেব আম্বেদকর মারাঠওয়াদা বিশ্ববিদ্যালয় থেকে জেনারেল সার্জারিতে এফসিপিএস পাশ করেছেন।
CG/SS/NS
(Visitor Counter : 103
কৃষিমন্ত্রক
কেন্দ্রীয় মন্ত্রী শ্রী নরেন্দ্র সিং তোমর উদ্যান পালন ক্লাস্টার উন্নয়ন কর্মসূচির সূচনা করেছেন
নতুন দিল্লি, ৩১ মে, ২০২১
উদ্যান পালন ক্ষেত্রে সামগ্রিক বৃদ্ধি সুনিশ্চিত করতে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ ভার্চুয়াল মাধ্যমে উদ্যান পালন ক্লাস্টার উন্নয়ন কর্মসূচি -এর সূচনা করেছেন । এই কর্মসূচির জন্য নির্ধারিত মোট ৫৩টি ক্লাস্টারের মধ্যে ১২টি উদ্যান পালন ক্লাস্টারে পরীক্ষামূলকভাবে এটি কার্যকর হবে । কৃষি ও কৃষক কল্যাণ মন্ত্রকের আওতাধীন জাতীয় উদ্যান পালন পর্ষদের মাধ্যমে এই কর্মসূচিটি বাস্তবায়িত করা হবে । সিডিপি-এর লক্ষ্যই হল উদ্যান পালন ক্ষেত্রে যুক্ত ক্লাস্টারগুলিকে বিশ্বব্যাপী প্রতিযোগিমূলক করে তোলার জন্য সামগ্রিক বিকাশ সাধন ।
অনুষ্ঠানে শ্রী তোমর জানান, এই কর্মসূচি ফসল উৎপাদন, ফসল কাটার পরবর্তী পর্যায়ের ব্যবস্থাপনা, পরিবহণ, বিপণন, ব্র্যান্ডিং সহ ভারতীয় উদ্যান পালন ক্ষেত্রের নানান দিকের সঙ্গে যুক্ত । কৃষি ও কৃষক কল্যাণ মন্ত্রক ৫৩টি উদ্যান পালন ক্লাস্টারকে এই কর্মসূচির জন্য চিহ্নিত করেছে । তবে এর মধ্যে ১২টি ক্লাস্টারের এই কর্মসূচি পরীক্ষামূলকভাবে প্রয়োগ করা হবে । প্রাথমিক পরীক্ষার ফলাফলের ওপর ভিত্তি করে চিহ্নিত বাকি সমস্ত ক্লাস্টারগুলিতে এই কর্মসূচির আওতায় অন্তর্ভুক্ত করা হবে বলে তিনি জানান ।
এই কর্মসূচির বিস্তার এবং প্রভাব সম্পর্কে বক্তব্য রাখতে গিয়ে শ্রী তোমর বলেন, সরকারের প্রধান লক্ষ্যই হল কৃষকদের আয় দ্বিগুন করা । তিনি বলেন সিডিপি-র মাধ্যমে প্রায় ১০ লক্ষ কৃষক উপকৃত হবেন । এই কর্মসূচির মাধ্যমে ফসলের রপ্তানি বৃদ্ধি পাবে বলেও তিনি জানান । ৫৩টি ক্লাস্টারে এই কর্মসূচি বাস্তবায়িত হলে প্রায় ১০ হাজার কোটি টাকা বিনিয়োগ সম্ভব হবে বলেও শ্রী তোমর মত প্রকাশ করেন ।
অনুষ্ঠানে কেন্দ্রীয় কৃষি ও কৃষক কল্যাণ প্রতিমন্ত্রী শ্রী পুরুষোত্তম রুপালা জানান, এই ধরণের ক্লাস্টারের উন্নতিসাধনের মাধ্যমে সারা দেশে কৃষকদের উৎপাদন ভিত্তিক সংগঠন গড়ে তোলা সম্ভবপর হবে । আরেক কেন্দ্রীয় কৃষি ও কৃষক কল্যাণ প্রতিমন্ত্রী শ্রী কৈলাস চৌধুরী মন্ত্রকের এই উদ্যোগের উচ্ছ্বসিত প্রশংসা ব্যক্ত করেন । অনুষ্ঠানে মন্ত্রকের সচিব, অতিরিক্ত সচিব সহ বিশিষ্ট ব্যক্তিবর্গ উপস্থিত ছিলেন ।
CG/SS/RAB
(Visitor Counter : 206
প্রধানমন্ত্রীরদপ্তর
ব্রডগেজ লাইনের সম্পূর্ণ বৈদ্যুতিকীকরণের কাজ শেষ হওয়ায় মধ্য রেলকে প্রধানমন্ত্রীর অভিনন্দন
নয়াদিল্লি, ১১ মার্চ, ২০২৩
প্রধানমন্ত্রী শ্রী নরেন্দ্র মোদী ব্রডগেজ লাইনের সম্পূর্ণ বৈদ্যুতিকীকরণের কাজ শেষ হওয়ায় মধ্য রেলের সংশ্লিষ্ট কর্মীদের অভিনন্দন জানিয়েছেন।
মধ্য রেলের এক ট্যুইট বার্তার প্রত্যুত্তরে প্রধানমন্ত্রী বলেছেন :
“দুর্দান্ত কাজ হয়েছে। দলের সকল সদস্যকে শুভেচ্ছা জানাই।”
PG/CB/DM/
(
প্রধানমন্ত্রীগী লোইশঙ
শ্বাছ ভারত অমগীদমক মীয়াম শরুক য়ানবা প্রধান মন্ত্রীনা তকশিনখ্রে
প্রধান মন্ত্রী শ্রী নরেন্দ্র মোদীনা হায়খি শ্বাছ ভারত অসি লৈবাক অসিগী মীয়ামগী অপুনবা থৌদাংনি অমসুং মাইকৈ অসিদা মীয়াম শরুক য়াবা অসি য়াম্না মরুওই। লু-নান্না লৈনবা অমসুং লৈবাক অসিগী অফবা তুংলমচৎ অমা শেমগৎনবা হয়েং অয়ুক পুং ১০ তাবদা পুং ১গী মতম কাইথোক্নবা শ্রী মোদীনা মীয়ামদা তকশিনখি।
এক্স পোস্ত অমদা, প্রধান মন্ত্রীনা হায়খি;
“শ্বাছ ভারত অসি লৈবাক অসিগী মীয়ামগী অপুনবা থৌদাংনি।মাইকৈ অসিদা মীয়াম শরুক য়াবা অসি য়াম্না মরুওই। লু-নান্না লৈনবা অমসুং লৈবাক অসিগী অফবা তুংলমচৎ অমা শেমগৎনবা হয়েং অয়ুক পুং ১০ তাবদা পুং ১গী মতম কাইথোক্নবা ঐখোয় অমতা ওইরসি”।
প্রধানমন্ত্রীরদপ্তর
জাম্বিয়ার রাষ্ট্রপতির ভারত সফর উপলক্ষে সমঝোতাপত্র বা চুক্তি সংক্রান্ত নথিপত্র বিনিময় তালিকা
নয়াদিল্লি, ২১ আগস্ট, ২০১৯
|
|
ক্রমিক সংখ্যা
|
|
সমঝোতাপত্র বা চুক্তি সংক্রান্ত বিষয়
|
|
জাম্বিয়ার পক্ষে হস্তান্তর করবেন
|
|
ভারতের পক্ষে হস্তান্তর করবেন
|
|
১
|
|
ভূবিদ্যা ও খনিজসম্পদ ক্ষেত্রে সহযোগিতার লক্ষ্যে সমঝোতাপত্র
|
|
খনি ও খনিজসম্পদ মন্ত্রী রিচার্ড মুসুকাওয়া
|
|
কেন্দ্রীয় সংসদীয় বিষয়ক, কয়লা তথা খনি মন্ত্রী শ্রী প্রহ্লাদ যোশী
|
|
২
|
|
প্রতিরক্ষা ক্ষেত্রে সহযোগিতার লক্ষ্যে সমঝোতাপত্র
|
|
বিদেশ মন্ত্রী যোসেফ মালানজি
|
|
কেন্দ্রীয় বিদেশ প্রতিমন্ত্রী শ্রী ভি মুরলীধরণ
|
|
৩
|
|
শিল্পকলা ও সংস্কৃতি ক্ষেত্রে সহযোগিতার লক্ষ্যে সমঝোতাপত্র
|
|
বিদেশ মন্ত্রী যোসেফ মালানজি
|
|
কেন্দ্রীয় বিদেশ প্রতিমন্ত্রী শ্রী ভি মুরলীধরণ
|
|
৪
|
|
ভারতের ফরেন সার্ভিস ইন্সটিটিউট এবং জাম্বিয়ার ইন্সটিটিউট অফ ডিপ্লোমেসি অ্যান্ড ইন্টারন্যাশনাল স্টাডিজ প্রতিষ্ঠানের মধ্যে সমঝোতাপত্র
|
|
বিদেশ মন্ত্রী যোসেফ মালানজি
|
|
কেন্দ্রীয় বিদেশ প্রতিমন্ত্রী শ্রী ভি মুরলীধরণ
|
|
৫
|
|
ইভিবিএবি নেটওয়ার্ক কর্মসূচি সংক্রান্ত সমঝোতাপত্র
|
|
বিদেশ মন্ত্রী যোসেফ মালানজি
|
|
কেন্দ্রীয় বিদেশ প্রতিমন্ত্রী শ্রী ভি মুরলীধরণ
|
|
৬
|
|
ভারতের নির্বাচন কমিশন এবং জাম্বিয়ার নির্বাচন কমিশনের মধ্যে সমঝোতাপত্র
|
|
জাম্বিয়ার নির্বাচন কমিশনের চেয়ারপার্সন বিচারপতি এসাউ চুলু
|
|
কেন্দ্রীয় বিদেশ প্রতিমন্ত্রী শ্রী ভি মুরলীধরণ
CG/BD/SB
(Visitor Counter : 105
স্বরাষ্ট্র মন্ত্রক
ঘন ঘন প্রাকৃতিক বিপর্যয় মোকাবিলার জন্য নীতি গ্রহণ
নতুন দিল্লি, ৯ ফেব্রুয়ারি, ২০২২
সরকার প্রাকৃতিক দুর্যোগ মোকাবিলায় নিরন্তর প্রয়াস চালিয়ে যাচ্ছে । এর জন্য একাধিক উল্লেখযোগ্য পদক্ষেপ গ্রহণ করেছে । বিপর্যয় মোকাবিলা  আইন ২০০৫-এর মাধ্যমে বিপর্যয় মোকাবিলার বিষয়ে জাতীয় নীতি কার্যকর করা হয়েছে । একটি সামগ্রিক, একাধিক দুর্যোগ মোকাবিলা ভিত্তিক, প্রযুক্তি নির্ভর ব্যবস্থাপনাকে শক্তিশালী করার মাধ্যমে দুর্যোগ মোকাবিলা, প্রশমন ও আগাম প্রস্তুতি গড়ে তুলে দুর্যোগ প্রতিরোধী ভারত গঠনের লক্ষ্যে এই উদ্যোগ নেওয়া হয়েছে । ২০১৬ সালে জাতীয় বিপর্যয় মোকাবিলা কর্তৃপক্ষ প্রথম জাতীয় বিপর্যয় মোকাবিলা ব্যবস্থাপনা পরিকল্পনা কার্যকর করে । পরবর্তীতে ২০১৯ সালে এই পরিকল্পনায় কিছু পরিবর্তন নিয়ে আসা হয় । দুর্যোগ মোকাবিলায় নিজ নিজ এলাকায় পরিকল্পনা, আগাম প্রস্তুতি, উপযুক্ত ব্যবস্থা গ্রহণ ও মানুষের প্রাণহানি রোধ করতে কেন্দ্রীয় সরকারের পাশাপাশি রাজ্যের বিভিন্ন মন্ত্রক/বিভাগকে এই নির্দেশিকা অনুসরণ করতে বলা হয়েছে । জাতীয় বিপর্যয় মোকাবিলা ব্যবস্থাপনা কর্তৃপক্ষ প্রতিষ্ঠা হওয়ার পর থেকে বন্যা সহ বিভিন্ন বিপর্যয় মোকাবিলায় একাধিক নির্দেশিকা জারি করা হয়েছে ।
দুর্যোগ পরিস্থিতিতে উদ্ধারকাজ চালানোর জন্য কেন্দ্রীয় সরকার জাতীয় বিপর্যয় মোকাবিলা বাহিনী প্রতিষ্ঠা করেছে । এমনকি কেন্দ্রীয় সরকার এনডিআরএফ কর্মী ও অন্য কর্মীদের প্রশিক্ষণ দেওয়ার জন্য নাগপুরে একটি এনডিআরএফ অ্যাকাডেমি প্রতিষ্ঠা করেছে । উদ্ধার কাজে নিযুক্ত কর্মীদের জন্য নিয়মিত প্রশিক্ষণের ব্যবস্থা করা হয়েছে । এমনকি জৈবিক, রাসায়নিক, রেডিওলজিক্যাল এবং নিউক্লিয়ারের মতো জরুরি বিপর্যয় মোকাবিলায় এনডিআরএফ কর্মীরা যাতে সুষ্ঠভাবে উদ্ধারকাজ চালাতে পারে তার জন্য প্রশিক্ষণও দেওয়া হয়েছে । পাশাপাশি একাধিক আন্তর্জাতিক আলোচনাচক্র, কর্মশালা, প্রশিক্ষণ শিবিরেও অংশ নিয়েছেন এনডিআরএফ কর্মীরা । তাদের বিশ্বমানের অত্যাধুনিক প্রযুক্তি ও কৌশল সম্পর্কেও দক্ষ করে তোলা হয়েছে । এনডিআরএফ কর্মীরা নিরলস ভাবে ‘কমিউনিটি ক্যাপাসিটি বিল্ডিং ও জনসচেতনতা এবং প্রস্তুতিমূলক কর্মসূচি’ চালিয়ে যাচ্ছে ।
জাতীয় বিপর্যয় মোকাবিলা ব্যবস্থাপনা কর্তৃপক্ষ এবং এনডিআরএফ বন্যা, ভূমিধ্বস, ভূমিকম্পের মতো বিপর্যয়ে উদ্ধারকাজে নিয়োজিত অন্য সংস্থা/কর্তৃপক্ষকে নিয়মিত সহযোগিতাও করে চলেছে । রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই ।
CG/SS/RAB
(Visitor Counter : 1008
স্বাস্থ্যওপরিবারকল্যাণমন্ত্রক
কেন্দ্র কোভিড-১৯এর টিকাকরণের জন্য প্রস্তুত হচ্ছে
প্রশিক্ষকদের ২৩৬০টি প্রশিক্ষণ পর্বের আয়োজন করা হয়েছে : ৭ হাজারের বেশি জেলায় এই প্রশিক্ষণ চলেছে
৪টি রাজ্যে আগামী সপ্তাহে পরীক্ষামূলক ভাবে টিকাকরণের প্রস্তুতি হাতে-কলমে যাচাই করা হবে
নয়াদিল্লী, ২৫ ডিসেম্বর, ২০২০
কেন্দ্র কোভিড-১৯এর টিকাকরণের প্রস্তুতি দেশজুড়ে শুরু করেছে। যাঁরা টিকা দেবেন, এই প্রক্রিয়ায় তাঁদের ভূমিকা সবথেকে গুরুত্বপূর্ণ। আর তাই প্রশিক্ষকদের এবং যাঁরা টিকা দেবেন তাদের সকলের বিভিন্ন রাজ্যে প্রশিক্ষণের কাজ চলছে।
কোভিড-১৯এর টিকাকরণ প্রক্রিয়ায় মানব সম্পদের দক্ষতা বাড়াতে যাঁরা টিকা দেবেন এবং এই টিকাকরণের কাজে প্রশাসনিক ব্যক্তিদের প্রশিক্ষিত করা হচ্ছে। এঁদের মধ্যে রয়েছেন মেডিক্যাল অফিসার, কোল্ড চেন হ্যান্ডেলার, সুপারভাইজার, তথ্য ব্যবস্থাপক ও আশাকর্মীদের সমন্বায়করা। কো-উইন তথ্যপ্রযুক্তির প্ল্যাটফর্ম ব্যবহার করে পুরো টিকাকরণের প্রক্রিয়াটি চলবে আর এই কারণে এই প্ল্যাটফর্মের ব্যবহার সংশ্লিষ্ট সকলকে শেখানো হচ্ছে।
সব রাজ্যের যেসব প্রশিক্ষকরা টিকা সংক্রান্ত প্রশিক্ষণ দেবেন এরকম ২৩৬০ জনকে প্রশিক্ষিত করা হয়েছে। আজকের হিসেবে দেশের ৭ হাজারের বেশি জেলায় রাজ্য ও কেন্দ্রশাসিত অঞ্চলে প্রশিক্ষণের কাজ শেষ হয়েছে। তবে লাক্ষ্মাদ্বীপে ২৯শে ডিসেম্বর এই প্রশিক্ষণের কাজ শেষ হবে। মেডিক্যাল অফিসারদের মধ্যে ৪৯,৬০৪ জনকে প্রশিক্ষিত করা হয়েছে। এছাড়াও টিকাকরণের কাজে যুক্তদের প্রশিক্ষণের জন্য ১৭,৮৩১টি ব্লকের মধ্যে ১৩৯৯টি ব্লকে কাজ শেষ হয়েছে।
কোভিড-১৯এর টিকাকরণের সময় কোনও অভিযোগ থাকলে তার নিষ্পত্তি করতে এবং কো-উইন পোর্টাল সংক্রান্ত জিজ্ঞাসার জন্য জাতীয় স্তরে হেল্পলাইন ১০৭৫ এবং রাজ্য স্তরের হেল্পলাইন ১০৪কে আরও শক্তিশালী করা হয়েছে।
কোভিড-১৯এর টিকাকরণের জন্য প্রস্তুতি খতিয়ে দেখতে ভৌগলিক অবস্থান বিবেচনা করে অন্ধ্রপ্রদেশ, আসাম, গুজরাট এবং পাঞ্জাবে এই প্রক্রিয়ার প্রস্তুতি হাতে-কলমে যাচাই করা হবে। প্রতিটি রাজ্যের ২টি জেলায় জেলা হাসপাতাল, সিএইচসি/পিএইচসি, শহরাঞ্চল, বেসরকারি স্বাস্থ্যকেন্দ্র ও গ্রামীণ এলাকার জন্য আলাদা আলাদা জায়গা বাছাই করা হবে। কো-উইন-এর ব্যবহার ঠিকঠাক করা, পরিকল্পনা অনুসারে যথাযথ বাস্তবায়ন সহ বিভিন্ন বিষয় খতিয়ে দেখা হবে। পুরো প্রক্রিয়াটি ২৮ ও ২৯শে ডিসেম্বর করার পরিকল্পনা করা হয়েছে। এই কাজে হিমঘর ও কোভিড টিকার পরিবহণের ব্যবস্থাপনাও খতিয়ে দেখা হবে।
টিকাকরণের সময় কোনও বিরূপ পরিস্থিতির সৃষ্টি হলে তা মোকাবিলা করার প্রস্তুতিও যাচাই করা হবে। এছাড়াও সংক্রমণ প্রতিরোধে অন্যান্য ব্যবস্থাগুলি পর্যালোচনা করে দেখা হবে। ব্লক ও জেলাস্তরে এই পর্যালোচনার বিষয়ে বিস্তারিতভাবে রাজ্য ও কেন্দ্রীয় স্বাস্থ্য মন্ত্রককে সব তথ্য জানানো হবে। কেন্দ্রীয় স্বাস্থ্য মন্ত্রক ইতিমধ্যেই সংশ্লিষ্ট ৪টি রাজ্যের সঙ্গে এই বিষয় নিয়ে কাজ করছে।
ন্যাশনাল এক্সপার্ট গ্রুপ অন ভ্যাকসিন অ্যাডমিনিসট্রেশন অফ কোভিড-১৯  প্রথমে তিন ধরণের জনগোষ্ঠীর মানুষের জন্য টিকাকরণের পরামর্শ দিয়েছে। ১ কোটি স্বাস্থ্যকর্মী ও ২ কোটি সামনের সারিতে থাকা কর্মীদের পাশাপাশি ২৭ কোটি প্রবীণ নাগরিককে এই তালিকাভুক্ত করা হয়েছে। টিকার ওষুধ যেহেতু তাপমাত্রা সংবেদী তাই ৮৫ হাজার ৬৩৪টি যন্ত্রপাতির মাধ্যমে দেশজুড়ে ২৮ হাজার ৯৪৭টি কোল্ড চেন পয়েন্টে প্রয়োজনীয় ব্যবস্থা নেওয়া হয়েছে। বর্তমানে এখানে স্বাস্থ্যকর্মী ও সামনের সারিতে থাকা কর্মীদের জন্য টিকার ওষুধ সঞ্চিত রাখার ব্যবস্থা নেওয়া হয়েছে।
কৃষিমন্ত্রক
কেন্দ্রীয় সরকার কৃষকদের কল্যাণে প্রতিশ্রুতিবদ্ধ এবং কৃষি ক্ষেত্রকে সর্বোচ্চ অগ্রাধিকার দিয়েছে – কৃষিমন্ত্রী শ্রী নরেন্দ্র সিং তোমর
নতুন দিল্লি, ১৩ নভেম্বর, ২০২০
কেন্দ্রীয় কৃষি মন্ত্রী শ্রী নরেন্দ্র সিং তোমর, রেলমন্ত্রী শ্রী পীযূষ গোয়েল এবং বাণিজ্য ও শিল্প প্রতিমন্ত্রী শ্রী সোম প্রকাশ আজ নতুন দিল্লির বিজ্ঞান ভবনে পাঞ্জাবের কৃষি সংগঠনের প্রতিনিধিদের সঙ্গে আলাপচারিতায় অংশ নেন।
শুরুতেই কৃষিমন্ত্রী পাঞ্জাবের কৃষি সংগঠনের প্রতিনিধিদের আন্তরিকভাবে স্বাগত জানান এবং কৃষকদের ক্ষমতায়ণের জন্য কৃষি ক্ষেত্রে সংস্কারের বিষয়গুলি সম্পর্কে তাঁদের অবহিত করেন। গ্রামীণ অর্থনীতিকে শক্তিশালী করে তুলতে ভারত সরকার সব সময়ই কৃষি ক্ষেত্রকে অগ্রাধিকার দিয়েছে বলে তিনি জানান। কৃষিমন্ত্রী বলেন, ‘আত্মনির্ভর ভারত’-এর উপর সুনির্দিষ্ট নজর দিয়ে সরকার কৃষকদের কল্যাণে একাধিক পদক্ষেপ গ্রহণ করেছে। নতুন কৃষি আইন কৃষকদের ন্যায্য মূল্যে ফসল বিক্রির ক্ষেত্রে শুধুমাত্র স্বাধীনতা প্রদান করবে না, কৃষকদের স্বার্থ রক্ষাও করবে বলে উল্লেখ করেন কৃষিমন্ত্রী।
আলাপচারিতার সময় কেন্দ্রীয় মন্ত্রীরা কৃষক সংগঠনের প্রতিনিধিদের জানান যে, ন্যূনতম সহায়ক মূল্য এবং মান্ডি ব্যবস্থাপনার মাধ্যমে কৃষকদের উৎপাদিত ফসল সংগ্রহ প্রক্রিয়া আগের মতোই বজায় রয়েছে। নতুন কৃষি আইনের সাহায্যে কৃষকদের আরও ভালো পরিষেবা প্রদানের জন্য মান্ডি ব্যবস্থাপনা উৎসাহিত করবে বলেও উল্লেখ করেন মন্ত্রীরা।
কৃষক সংগঠনের প্রতিনিধিরা বৈঠকে নতুন কৃষি আইন সম্পর্কে তাঁদের মতামত প্রকাশ করেন।
কৃষি ক্ষেত্রে আয় বৃদ্ধির লক্ষ্যে এবং গ্রামীণ অঞ্চলে যুবদের কর্মসংস্থানের সুযোগ সৃষ্টির জন্য সরকারের গৃহীত একাধিক উদ্যোগ যেমন – কৃষি পরিকাঠামো তহবিল ও ১০,০০০ কৃষি উৎপাদক সংস্থা গঠনের বিষয়েও কৃষক সংগঠনের প্রতিনিধিদের অবহিত করা হয়।
আলোচনার সময় কৃষকদের কল্যাণে বিভিন্ন বিষয় নিয়ে মত বিনিময় চলে। কৃষক সংগঠনের প্রতিনিধিদের আশ্বাস দেওয়া হয়েছে যে, ভারত সরকার কৃষকদের স্বার্থ রক্ষায় সর্বদা প্রতিশ্রুতিবদ্ধ এবং কৃষকদের কল্যাণে সর্বদা আলোচনার জন্য প্রস্তুত। সৌহার্দ্যপূর্ণ পরিবেশে এদিনের আলোচনা অনুষ্ঠিত হয় এবং উভয় পক্ষই এবিষয়ে আরও আলোচনা চালিয়ে যাওয়ার বিষয়ে সহমত পোষণ করেন।